42. ΝΟΜΟΘΕΤ. ΔΙΑΤΑΓΜΑ υπ’ αριθ. 109 της 17/17 Οκτ. 1974 (ΦΕΚ Α΄ 307) Περί ρυθμίσεως θεμάτων τινών των Ανωτάτων Εκπαιδευτικών Ιδρυμάτων. Άρθρ.1.-Η διάταξις του άρθρ. 14 του Α.Ν. 402/1945 «περί διατάξεών τινων αφορωσών εις την νομοθεσίαν των Ανωτάτων Εκπαιδευτικών Ιδρυμάτων», (ανωτ. αριθ. 13), εν σχέσει προς την πληρωμήν των αποδοχών των επί θητεία υπαλλήλων του Πανεπιστημίου, επεκτείνεται και εις τα λοιπά Ανώτατα Εκπαιδευτικά Ιδρύματα. Άρθρ.2.-Η παρ. 2 του άρθρ. 55 του Νόμ. 5343/1932 (κατωτ. σελ. 100), ως αύτη αντικατεστάθη δια της παρ. 1 του άρθρ. 2 του Ν.Δ. 3974/1959 και του άρθρ. 15 του Ν.Δ. 88/1974, εφαρμόζεται και δια τας αποφάσεις περί προσκλήσεως των οικείων Σχολών, τας ληφθείσας από 1 Ιαν. 1973. Άρθρ.3.-Δια το Πανεπιστημιακόν έτος 19741975, καθ’ ο δεν προβλέπεται υπό του άρθρ. 12 παρ. 3 της από 3/3.9.1974 Συντακτικής Πράξεως ο θεσμός του Προπρυτάνεως, Συγκλητικοί εις τα Ανώτατα Εκπαιδευτικά Ιδρύματα εκλέγονται εκ των Τακτικών Καθηγητών των Σχολών, εις ας δεν ανήκουσιν ο Πρύτανις και ο Αντιπρύτανις. Άρθρ.4.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 